Държавен вестник, бр. 60, 2016 г., стр. 41

БРОЙ  60	
Д Ъ Р Ж А В Е Н  В Е С Т Н И К 	
СТР.  41  
удостоверение от органите на Изпълнителна 
агенция „Главна инспекция по труда“ за об-
стоятелствата по чл. 7, ал. 1, т. 10;
2. декларация съгласно приложение № 4, 
която се представя само в случите, когато 
са настъпили промени в декларираните об-
стоятелства към момента на кандидатстване.
Чл. 40. (1) Постъпилите заявления за под-
помагане се оценяват съгласно критериите за 
подбор, посочени в приложение № 11. Съот-
ветствието с критериите за подбор се преце-
нява към датата на подаване на заявлението 
за подпомагане съобразно приложените към 
заявлението за подпомагане документи.
(2) Заявленията за подпомагане се класи-
рат според получените при оценката точки и 
се одобряват в низходящ ред до размера на 
определения за съответния прием бюджет.
(3) Класираните заявления за подпомагане 
с еднакъв брой точки, за които е наличен 
частичен разполагаем бюджет при класира-
нето по ал. 2, се одобряват след изменение на 
бюджета, определен в заповедта на министъра 
на земеделието и храните по чл. 34, ал. 1 за 
съответния период на прием.
Чл. 41. (1) Изпълнителният директор на 
РА се произнася със заповед за пълно или 
частично одобрение или отказ за финансиране 
на заявлението за подпомагане. Заповедта 
за частично одобрение (в частта на отхвър-
лените за финансиране разходи) и заповедта 
за отказ от финансиране на заявлението за 
подпомагане подлежат на обжалване по реда 
на Административнопроцесуалния кодекс.
(2) В срок 15 календарни дни от получаване 
на заповедта за пълно или частично одобрение 
за финансиране на заявлението за подпомагане 
кандидатът има право да подпише договор 
за предоставяне на финансовата помощ и да 
представи попълнена декларация и форма 
за наблюдение съгласно приложение № 12, 
а за дейностите по чл. 4, т. 7 – и декларация 
съгласно приложение № 9.
(3) Договорът по ал. 2 урежда правата, 
задълженията и отговорностите на страни-
те, включително изискванията, свързани със 
спазване на условията, въз основа на които 
проектът е получил приоритет, основанията 
за изискуемост на финансовата помощ и краен 
срок за започване изпълнението на дейности­
те и инвестициите по проекта. Образецът 
на договор се утвърждава от изпълнителния 
директор на РА след съгласуване с министъ-
ра на земеделието и храните и се публикува 
на електронните страници на МЗХ и РА в 
първия ден след крайната дата за съответния 
период на прием, определен в заповедта по 
чл. 34, ал. 1.
(4) Когато при обработката на заявлението 
за подпомагане РА или друг компетентен орган 
установи съмнения за изкуствено създадени 
условия, в договора по ал. 2 се предвижда 
извършване на допълнителни проверки преди 
изплащане на финансовата помощ.
(5) Не се сключва договор за предоставяне 
на финансова помощ с кандидати за дейности 
по чл. 4, т. 7, за които се установи, че не 
може да им бъде предоставена финансова 
помощ съгласно изискванията на Регламент 
(ЕС) № 1407/2013, или за кандидати по чл. 4, 
т. 5, за които е получено решение от Евро-
пейската комисия по подадено уведомление 
за индивидуална инвестиционна помощ в 
съответствие с изискванията на Насоките на 
Европейския съюз за държавната помощ в 
сектора на селското и горско стопанство и в 
селските райони за периода 2014 – 2020 г., че 
помощта е неправомерна и/или несъвместима 
с вътрешния пазар.
(6) При неявяване на кандидата за подпис-
ване на предложения му проект на договор 
за предоставяне на финансова помощ след 
изтичане на срока по ал. 2 той губи правото 
на подпомагане и може да кандидатства от-
ново за финансиране на същата дейност по 
реда на тази наредба.
Г л а в а  ч е т в ъ р т а
ИЗПЛАЩАНЕ НА ФИНАНСОВАТА ПО-
МОЩ. КОНТРОЛ ВЪРХУ ИЗПЪЛНЕНИЕТО 
НА ПРОЕКТИТЕ
Раздел І
Изплащане на финансовата помощ
Чл. 42. (1) Финансовата помощ се изплаща 
след извършване на цялата инвестиция.
(2) Финансовата помощ може да бъде 
изплатена и преди извършване на цялата 
инвестиция при спазване на изискванията 
на чл. 14 и 15.
(3) Финансовата помощ не се изплаща на 
ползватели на помощта, за които РА или друг 
компетентен орган установи, че са създали 
изкуствено условията, необходими за полу-
чаване на помощта, с цел осъществяване 
на предимство в противоречие с целта на 
подмярката.
(4) Финансовата помощ се изплаща при 
условие, че в срока по чл. 49, ал. 1 ползвате-
лят е представил съответните лицензи, раз-
решения и/или удостоверения за регистрация 
за извършването на всички дейности и/или 
функционирането на всички активи, вклю-
чени в одобрения проект, за които съгласно 
действащото законодателство се изисква 
лицензиране, разрешение и/или регистрация.
(5) Финансовата помощ по проекти за дей-
ности по чл. 4, т. 5 се изплаща при условие, 
че в срока по чл. 49, ал. 1 ползвателят ЮЛНЦ 
представи удостоверение за регистрация в Ре-
гистъра на доставчиците на социални услуги 
към Агенцията за социално подпомагане, а 
когато се предоставят социални услуги за 
деца, се представя и заверен препис от лицен-
за, издаден от председателя на Държавната 
агенция за закрила на детето.